Almi tewweḍ ɣer uxxam n umakur-nni tefka-yas-d yemma-s cwiṭ , akken kan id teffeɣ settut seg uxxam-nni temmuger-d amakur yenna-yas :  drus n tcedluḥt id am-defka iyaɣ ad am-dernuɣ , iyaɣ yid-i ad am-dernuɣ . Tefraḥ tuɣal yid-s , yekker yenɣa-tt yeččur-as aqemmuc-is d ifassen-is d tacedluḥt-nni , iɛelleq-as-tt i selṭan ɣef tewwurt . Selṭan mi id tt-id-yufa yexlaɛ yekker iruḥ ɣer umɣar azemni yenna-yas :  debber fell-i , amek ad tfeɣ amakur-agi id yefɣen deg taddart-is . Amɣar azemni yettak-as-d tiḥiltin s wayes ara yaweḍ ɣur-s , maca tiḥerci n umakur-nni tettajja-t yal tikkelt ad isemnaɛ iman-is alami yessaweḍ yegla ula s uqarruy n gma-s iruḥ d asfel .